钦定古今图书集成/明伦汇编/氏族典/第394卷 > 李纯德
## 钦定古今图书集成/明伦汇编/氏族典/第394卷 > 李纯德

按《万姓统谱》：纯德字德之，诰之孙，光泽人。少治《周礼》，
兼《左氏春秋》，为文简古，不逐时好。诸弟尝问善人之
道，答曰：“临事而无阴据便利之心，斯可矣。”邑尝以民
兵属纯德，为制战阵击刺之法，以时阅习，甚有可观。
令奇其勋，欲以闻，纯德笑谢，人益高之。绍熙五年，以
特奏恩将入奉廷对，先卒。朱子铭其墓，以“好德有常”
之士称之。